Det ble avholdt styremøte nr 01-12 i Momarken-selskapene 26-01 på selskapets kontor. Samtlige styremedlemmer med unntak av Jørn Stamm møtte. I hans forfall møtte Inger Skaaret. Fra administrasjonen deltok daglig leder Knut Ekhaugen. Teknisk sjef Thor Heyerdahl deltok på sak nr 5 i driftsselskapet og sak nr 5 i eiendomsselskapet.

Driftsselskapet.

Godkjenning av referat fra forrige møte.

Referatet ble enstemmig godkjent.

Administrasjonens orientering.

Det ble orientert om følgende saker:

* Omsetningsutvikling pr uke 3
* Unionskampen – det framkom enkelte innspill fra styret som ble notert.
* Kick-off samling andelshavere Folkehesten på Momarken 07-02
* Ny løpsleder
* Årets Hestegalla

Orienteringen med kommentarer ble tatt til etterretning.

Årsoppgjør 2011.

Et foreløpig årsoppgjør var forhåndsutsendt og ble kommentert og gjennomgått. Før uttak premiefond er det et minusresultat på ca 1 mill. som tilsvarer premieutbetalinger utover premiematrise.

Årsoppgjøret med kommentarer ble tatt til etterretning.

Budsjett 2012.

Budsjettforutsetninger:

Variabel provisjon er redusert med nærmere ¼ mill. begrunnet med endringer terminliste. Kostnadsøkninger er ikke kompensert i variabel provisjon. Terminlisteendringene er negative for sponsorinntekter ( mister en V75-dag samtidig som det blir færre kveldstrav).

Med disse forutsetninger har det derfor bydd på store utfordringer å få et budsjett i balanse.

DNT overtar ansvaret for premiematrisen som styres utenom DS’enes regnskaper. Premietilskudd egne midler ( Steinlagers Æresløp, nytt utslagningsløp) er budsjettert med 324.000.-

Styret fattet følgende enstemmige vedtak:

Foreliggende budsjettforslag vedtaes som gjeldende for 2012.

Ombygging TV-produksjon.

Thor Heyerdahl redegjorde for prosjektet. Momarkens produksjonsutstyr for intern-TV er analogt og utslitt. OB-Team som produserer sendingene for NR har digitalt utstyr, noe som Momarken også må over på. Men da må alt utstyr over på digital plattform, slik at vi snakker om store anskaffelsessummer.

Vi vil konferere med andre baner og bruke tid på å søke etter rett utstyr da det er store prisforkjeller mellom profesjonelt og semi-profesjonelt utstyr og det kan også være store besparelser ved å kjøpe brukt utstyr.

Nødvendige ombygninger/tilpasninger av video-rommet kan imidlertid igangsettes nå.

Styret tok prosjektredegjørelsen til etterretning og administrasjonen kommer senere med konkret bevilgningsforslag.

Eventuelt.

Styreleder informerte om at Valgkomiteen var i gang med sitt arbeid.

Neste styremøte flyttes til tirsdag 28. februar.